
PROOEMIUM. 


Quoties  corpus  humanum  contemplamur  ad¬ 
miratione  afficimur  fabricationem  spectantes.  Par¬ 
tes  quam  diversae,  quam  multiplices  !  Singulae  ta- 

men  singulis  ita  conveniunt  ut  nihil  iuane,  nihil 
sine  causa,  nihil  supervacaneum.  Ex  hac  igitur 
partium  concordia,  modo  adsit  illa  “  divinae  aurae 
particula”  qua  movemur,  vita  efficitur.  Ita  in- 

structi,  nos,  vitam,  corpusque  tuemur,  et  ea,  quae 
nocitura  videantur,  declinamus,  atque  ad  varia  vitae 
munera  obeunda  semper  sumus  parati.  Quod  ra¬ 
tionis  sumus  participes,  propria  est,  veri  inquisitio 
et  investigatio,  et  ea  imprimis,  quae  ad  nosmetip- 
sos  spectat,  maxime  allicimur.  Fieri  enim  nullo 
modo  potest  ut  corpus  et  omnes  corporis  partes 
nobis  non  curae  sint,  praesertim  cum  inter  ani¬ 
mum  et  corpus  sit  tanta  concordia,  et  tanta  quasi 
vitae  conjunctio.  Si  valeat  corpus,  valet  animus. 
Si  languescat  corpus,  animus  languescit ;  et  cum 
tandem  corpus  ex  morbo  seu  quavis  alia  causa 
morti  occumbat,  animus  sedes  deserit  priores, 
corpori  postea  immortali  associandus.  Mors  ve¬ 
niat  necesse  est ;  ita  voluit  Deus  omnium  Crea¬ 
tor,  et  mortis  mille  modi  \  quorum  paucis  manu 
opifera  succurrere,  et  aliquando  praevenire  licet. 
Quae  quoniam  ita  sint,  minime  mirum,  si  medi¬ 
cinae  studio  incumbentur,  quae  haud  infrequenter 
mirificos  effert  fructus,  atque  corpus  humanum, 
morbo  languescens  et  fere  jam  conclamatum,  sana 
valetudine  donat.  Ex  iis  igitur  morbis,  sive 
morborum  causis,  quibus  medicina  aliquid  reme¬ 
dii  potest  afferre,  visum  est  mihi  pauca  de  Dys- 

pepsia  disserere,  qua  progrediente  et  magis  indies 
dominante  omnes  corporis  partes  trahantur,  ne- 
cesse  est. 


DE  CIBI  CONCOCTIONE  QILEDAM. 

Ex  functionibus  omnibus,  sive  sint  animales, 
sive  vitales,  sive  naturales,  nulla  pluris  quam  ea  cibi 
concoetio,  quae  in  omni  vita  cernitur.  Hac  inter 
alia  etiam  funguntur  herbae,  particulas  enim  quo¬ 
cunque  seu  qualiter  cunque  arreptas  in  seipsas 
convertunt.  Haec  ita  conducit  ut  sine  cibi  con¬ 
coctione,  alimenta  vitae,  semina  mortis  evadant,  et 
omnia  retro  sublapsa  referuntur.  De  hac,  ut  po¬ 
tero,  pauca  dicam. 

Concoctio  in  tres  partes  satis  commode  discerni 
potest ;  quarum  prima,  cibi  transitus  ab  ore  ad 
lactea ;  altera,  introitus  ejusdem  in  haec  ipsa  vasa 
donec  ex  ductu  thoracico  exigatur ;  tertia  vero, 
ejusdem  cibi  cum  sanguine  mistura. 

Prima,  haud  infrequenter  sed  perperam,  ut 
mihi  videtur,  Concoctio  nuncupatur. — Harum 
partium  unamquamque  in  ordine  tractabo. 


4> 


DE  DYSPEPSIA. 


Concoctionis  Pars  prima. — Concoctio  tum 
corporis  sanitati  conducit,  cum  cibus  satis  manda¬ 
tur  satisque  saliva  misceatur.  Quoties  hoc  non 
accidat,  quas  sequuntur  perficienda  plura  et  ma¬ 
jora,  quippe  opus  imperfectum :  quod  ubi  fit,  plus 
minusve  pro  corporis  habitu,  morbus  excitatur. 
Quocirca  haec  prima  concoctionis  pars  imprimis 
curae  esse  debet,  cum  haud  raro  negligi  videatur. 
Ab  ore  ad  ventriculum  cibus  per  gulam  pervectus, 
magnam  ibi  subit  mutationem ;  quae,  ab  ea  parte 
cibi  tunicam  internam  attingentis  initium  capiens, 
paulatim  pergit,  donec  omnis  cibus  in  chymum 
mutetur.  Chymus  ille  in  ventriculo  non  manet, 
donec  totus  cibus  mutationem  praefatam  subierit ; 
sed  cum  pylorum  attigerit,  ex  ventriculo  egredi¬ 
tur,  atque  paulatim  ad  duodenum  fertur,  ubi  suc¬ 
corum  potestati  subjicitur.  Hanc  mutationem 
in  ventriculo,  succo  gastrico  (ut  mihi  videtur)  recte 
tribuenda.  Bilis  et  succi  pancreatici  viribus  con¬ 
versio  magna  in  duodeno  efficitur.  Chymus  in 
duas  partes  distinguitur  ;  quarum  altera  inutilis, 
quia  parum  nutrimenti  praebens,  altera  tenuis, 
alba,  lactique  similis,  a  vasis  lacteis  absorbetur 
alitque  corpus  :  hanc  medici  Chylum  nominant. 

Horum  succorum  munera  explicare  huic  disserta¬ 
tioni  alienum. 

Concoctionis  Pars  secunda. — De  secunda  con¬ 
coctionis  parte,  qua  per  vasa  resorbentia  chylus 
fluit  et  ad  venas  per  glandulas  conglobatas  proce¬ 
dit,  nihil  habeo,  quod  dicam,  quoniam  parum 
compertum  existat. 

Concoctionis  Pars  tertia. — Et  hic  etiam  mul¬ 
tae  difficultates  occurrunt  quaerenti,  quoniam  ratio 
de  mutatione  chyli  in  sanguinis  circuitu  aeque  la¬ 
tet  ac  mutatio  quam  subit  in  parte  concoctionis 
secunda.  Patet  sanguinem  in  pulmone  jam  chylo 
commixtum,  modo  ignoto,  admodum  mutari ;  eun- 
demque  redientem  ad  cor  in  arterias  propelli,  ubi 
corpori  viventi  consociatur  et  auxiliatur. 

Quamvis  de  concoctione  pauca  tantum  dixerim, 
tamen  quanti  sit,  quanta  ejus  ministeria,  et  quae 
cura  adhibenda,  satis  patet.  Nam  structura  mul¬ 
tiplex  multis  diversisque  functionibus  conjuncta, 
causas  morborum  pro  natura  implicata  praebet,  si 
variis  officiis  non  recte  fungatur.  Quae  cum  ita  sint 
corporis  habitus  vitaeque  ratio  diversa  non  negli- 

genda.  Experientia  non  minus  quam  ratio  testatur 
totam  “  Neuroses ”  classem  inter  homines  cultos 
maxime  vigere,  et  ex  his  forsan  originem  cepisse ; 
quippe  incultis,  horum  morborum  fere  immunitas. 
Cum,  contra,  studio  sive  cuivis  operi  nimis  dediti, 
seu  negotiis  domesticis  impliciti,  hac  morborum 
classe  maxime  laborant.  Mala  autem  arcere, 
quae  in  his,  qui  a  simplici  lege  naturae  tali  modo 
discesserunt,  maxime  sese  ostentant,  est  medici ; 
qui,  Deo  duce,  morbos  et  morborum  causas  quam¬ 
vis  ingravescentes  et  licet  alta  radice  defixas,  haud 
infrequenter  eradicat. 

In  Dyspepsia  tractanda,  illud  mihi  praefan¬ 
dum  quod,  infirma  structura  posthabita,  de  morbo 
functionis  tantummodo  loquar :  quoniam  morbus 
structurae  ipsius  fere  ultra  remedium  est :  possu¬ 
mus  aliquando  aegroto  succurrere,  sed  morbi  radix 
nequit  evelli. 

Quoad  definitionem,  inclytissimus  Cullen 
Dyspepsiam  apte  collocavit  in  Classe  “  Neuroses;” 
atque  ejus  explicatio  Ordinis,  in  quo  est,  ( Ady- 
namias ),  “  Motus  involuntarii  sive  vitales  sive 
naturales  imminuti,”  huic  morbo  bene  convenit. 
Confiteor  tamen  characterem,  brevem,  quem  de- 

dit  Vogel,  meliorem  esse  quam  verbosa  Docto- 
toris  Cullen  definitio.  Hic  enim  signa  tan¬ 
tummodo  frequentissima  et  pessima  enumeravit ; 
ex  quibus  multa  abesse  possunt,  et  tamen  morbus, 
me  judice,  existat.  Ego  igitur  Dyspepsiam  verbis 
V ogel.  potius  describerem,  quae  sequuntur, 
u  Tarda  difbcilisque  concoctio.” 


DE  HISTORIA  MORBI. 

Quamvis  Dyspepsiae  indicia  plura,  eaque  in¬ 
ter  se  valde  differentia,  tamen  unum  ex  iis  ple¬ 
rumque  aegrum  imprimis  vexat.  Ubi  igitur 
palpitatio  cordis  urget,  hanc  aeger  narrat;  ubi 
capitis  gravitas  dolorve,  de  horum  alterutro  prae¬ 
cipue  conqueritur.  Interdum  tamen  (ut  quam 
brevissime  dicam)  singula  quaeque  signa  aegrum 
admodum  vexant.  Signa  dyspepsiae,  sicut  in  cae- 
teris  morbis,  serie  ordinari  nequeunt,  quoniam 
nullum  ordinem  sequuntur:  neque  vero  eadem 
signa  bis  solent  evenire.  De  iis  igitur  primum 
dicam,  quae  ad  ventriculum  proprie  spectant; 

dein  de  iis,  quae  ex  consensu  cum  reliquo  corpore 
oriuntur. 


DE  SIGNIS  QUJE  AD  VENTRICULUM  PROPRIE 

PERTINENT. 

Concoctionis  pravae  cibi  fastidium,  nimi- 
umve  desiderium,  sive  cupiditas  ciborum  diver¬ 
sorum  vel  condimentorum,  inprimis  signa.  Saepe 
post  cibum  ventriculus  gravescere  videtur,  et  sae¬ 
pissime  cum  flatu  et  nausea,  et  interdum  post 
tempus  cum  vomitu. 

Gastrodynia,  cardialgia,  etiam  que  pyrosis,  dys¬ 
pepsiam  saepe  comitantur.  Haec  omnia  signa  ex 
acrimonia  vel  flatu  fere  oriuntur ;  sed  praecipue 
ex  cibis  male  concoctis  (unde  fortasse  fermentatio 
evenit) ;  qui  ventriculum  debilitant  atque  ita  cor¬ 
rumpunt,  vel  saltem  diminuunt  ejus  secretio¬ 
nem. 

DE  SIGNIS  EX  CONSENSU  PARTIUM. 

Nonnulli  scriptores  hujus  morbi  sedem  in  in¬ 
testinis  affirmarunt ;  his  enim  partibus  cum  ven- 

fcriculo  est  certe  consensus  firmus.  Alvus,  viri¬ 
bus  intestinorum  vel  amissis  vel  debilitatis,  ad- 
stricta,  dyspepsiam  frequentissime  comitatur ;  in¬ 
terdum  autem  alvum  fusam  ex  irritatione,  aut  bile, 
quae  in  duodeno  officio  non  recte  fungatur,  aut 
stercoris  acrimonia,  videre  licet.  Diarrhoea  cum 
obstipatione  alternans,  per  longum  tempus  saepe 
durat.  Enterodynia  ex  flatu  oriens  fere  ejusdem 
flatus  expulsione  levatur. 

Lingua  albida  vel  foeda  semper  adest,  et  sapor 
malus  in  ore,  praesertim  mane.  Spiritus,  omni 
cura  adhibita,  foetet.  Saliva  saepe  afficitur,  modo 
enim  corrupta,  modo  parum,  modo  nimis  copiose 
fertur. 

His  accedunt  vertigo,  dolor  capitis  vel  totius 
vel  partis  solum,  tinnitus  aurium,  visus  imperfec¬ 
tus,  cum  muscis  volitantibus  (ut  vocantur),  vel 
imaginibus  ante  oculos  versatis.  Haec  signa  con¬ 
sensum  inter  caput  atque  ventriculum  demon¬ 
strant. 

Hse  affectiones  oculorum,  quas  modo  nominavi, 
haud  raro  amaurosis  aut  incipientis  suffusionis 
speciem  prae  se  ferunt :  id  quod  mihi  ipsi  contigit, 
qui  ex  his  ita  laboraverim,  ut  medicum  juvenem 

quidem,  sed  peritum,  causa  morbi  pro  tempore  pe¬ 
nitus  latuerit. 

Sudor  frigidus  et  viscidus,  ac  totius  corporis 
molestia,  ex  cruditate  proveniunt.  Digitorum 
injucunda,  et  quasi  serpens  titillatio,  a  nullo  (quan¬ 
tum  scio)  notatus,  saepissime  occurrit,  et  molestiae 
causa  est. 

Praeter  indicia  jam  commemorata,  alia  saepe 
existunt,  et  aegrotum  vexant.  Exempli  gratia, 
crebri  ructus  acidi  aut  amari  et  interdum  ipsa  ru¬ 
minatio,  inter  signa  numeranda.  Pulsus  fere 
exiguus,  tardusque,  ex  levi  exercitatione  autem 
vel  corporis  vel  mentis,  celerior  ac  firmior  fit. 
Partes  corporis  extremae  aliquando  frigescunt. 
Urina  mane  rubicundior,  meridie  ac  vespere  pal¬ 
lidior.  Vesica  urinaria  aliquando  irritatione  af¬ 
ficitur  ;  quod  cum  accidat  urina  coloris  expers, 
cum  dolore  redditur,  atque  cupiditas  urinae  cre¬ 
brior.  Somnus  saepe  perturbatur,  atque  somnia 
tumultuosa,  incubusque  occurrunt.  Animi  vigor 
deprimitur,  et  exercitatio  odio  est. 

Quoniam  Hypochondriasis,  ut  mihi  videtur, 
quasi  dyspepsiae  species  gravior  habenda  est,  in 
qua  signa  ex  consensu  ori  entia  morbum  ipsum 

gravitate  superant.  De  hujus  speciei  signis  pauca 
proferre  liceat.  Animus  tristis  atque  ignavus, 
propter  malorum  metum  ex  levi  seu  potius  nulla 
causa  solicitus,  et  de  Deo  prava  edoctus.  Hae 
notae  dyspepsiam,  mentis  malo  conjunctam  de¬ 
monstrant. 


DE  CAUSIS  REMOTIS. 

Hje  in  Causas  Praedisponentes  Excitantesque 
fere  dividuntur.  Infirmitas,  habitus  corporis  mol¬ 
lis,  strumosusve,  cruditas  antecedens,  atque  alii 
morbi,  dyspepsiam  inducunt ;  atque  ita  ad  causas 
praedisponentes  sunt  referenda  #. 


*  “  All  the  exciting  causes,”  inquit  Doctor  Wilson 
Philip,  “  of  this  disease,  applied  in  a  less  degree,  act  as 
predisposing  causes.” 

DE  CAUSIS  EXCITANTIBUS. 


sine  dubio  ita  multae,  ut  omnes  enumerare 
supervacuum  sit ;  praesertim  cum  de  his  inter  me¬ 
dicos  minime  convenit.  Quoniam  autem  inter  se 
quoad  causas  excitantes  discrepant,  in  una  tamen 
quae,  ni  fallor,  neque  dyspepsiae,  neque  alius  cujus- 
vis  morbi  causa  existit,  miro  modo  concurrunt. 

Quod  ad  theam  pertinet,  quando  immoderate 
bibatur,  eam  morbi  pabulum  praebere,  non  omnino 
negato ;  sed  ut  quotidie  adhibetur,  quis  dubitet, 
quin  sit  innoxia? 

In  enumerando  causas  excitantes,  scriptores  se¬ 
quar  ;  illasque  in  eas  dividam,  quae  ventriculum 
ipsum  protinus  nocent ;  atque  in  eas,  quae,  aliqua 
parte  intercedente,  illi  officiunt.  , 

DE  CAUSIS  QJJJE  VENTRICULUM  IPSUM  LUDUNT. 

I.  Mirum  est  res  duas,  tam  inter  se  diversas 
quam  intemperantiam  et  abstinentiam  diuturnam, 
dyspepsiam  pariter  incitare  posse;  quamvis  in- 

temperantia  longe  frequentior  est  causa ;  imo  for¬ 
tasse  omnium  frequentissima.  Intemperantia  sive 
in  potu  sive  in  cibo  huic  organo  ita  plane  nocet, 
atque  ejus  officia  ita  evidenter  perturbat  et  infir¬ 
mat,  ut  hoc  loco  plura  dicere  non  opus  sit. 

Abstinentiam  autem,  quam  perpauci  scriptores 

i 

inter  causas  remotas  collocarunt,  idem  efficere 
posse,  perspicuum  est  ex  uno  exemplo  e  multis, 
quae  equidem  vidi. 

Quidam  robusti  plenique  habitus  (apoplexiae 
ut  ipse  credebat  obnoxius),  parce  ac  duriter  vivere 
statuebat,  statimque  hoc  consilium  executus  est. 
Sed  tamen,  quod  nimis  saepe  accidit,  * 

“  Incidit  in  Scyllam,  qui  vult  vitare  Charybdim” 

Haud  ita  multo  post,  morbo  opprimi  coepit ;  si¬ 
quidem  alvus  astricta,  inflatio,  cardialgia,  cordis 
palpitatio,  atque  hypochondriasis,  cum  multis  aliis 
signis,  ei  brevi  adfuerunt.  Postea  vocavit  in  con¬ 
silium  medicum  amicum,  cujus  monitis  paruit, 
quo  facto,  statim  convaluit.  Victus  enim  tenuis, 
vino,  cerevisiae  et  carni  cessit,  et  bona  valetudo 
rediit.  Ita  patet  morbum  ex  abstinentia  oriri. 
Equidem  in  nemine  unquam  cordis  palpitatio- 

nem  vehementiorem  vidi,  neque  magis  aperta 
signa  ventiiculi  languidi  vel  tam  facile,  causis  fri¬ 
volis  levibusque,  perturbati. 

v  '  \  ,  '  • 

II.  Liquores  inebrientes  ita  manifeste  corpus 
infirmant,  atque  eos  morbos  excitant,  qui  ex  per¬ 
petua  nervorum  irritatione  proficiscuntur,  ut  mi¬ 
rum  est  videre  tot  hominum  semetipsos  periculo 
tam  gravi  sine  causa  objicientium.  Ex  ebrietate 
siqua  voluptas  oriatur,  ea,  malis  comitantibus, 
non  comparanda.  Hujusmodi  autem  liquores,  si¬ 
qua  Doctori  TpvOTTEE,  fides,  morbos,  qui  sequun¬ 
tur,  excitant,  44  Hepatitidem,  scilicet,  Phthisin, 
Maniam,  Apoplexiam,  Epilepsiam,  atque  Paraly¬ 
sin  * 

III.  Quod  ad  cerevisiam  vero  pertinet,  quamvis 
mala,  quae  generat,  minora,  tamen  immodice 
hausta  aeque  corpori  officit.  Ventriculo  rebus 
stimulantibus  assuefacto,  crescit  indies  earum  cu¬ 
piditas,  neque  unquam  expletur  desiderium,  do- 


*  Vide  Trotter  44  On  Drunkenness” 

nec  infirmitate  nervorum  iners  et  torpens  officio 
fungi  recusat. 

IV.  Iidem  fere  effectus  ex  opio  atque  tabaco* 
immodice  adhibitis,  proficiscuntur.  “  Opium,  the 
ablest  attribute  of  medicine,”  ut  inquit  Doctor 
Trotter,  “  so  calculated  by  its  powers  to  sweeten 
life,  and  suspend  pain,  when  all  earthly  comforts 
avail  nothing,  has  its  limits  of  doing  good at¬ 
que  Doctor  Woodforde,  ita  scribit :  “  It  soon 
debilitates  the  stomach,  and  whole  system.  Opi¬ 
um  given  only  in  the  form  of  medicine,  will  some- 
times  induce  dyspepsia.  Although  it  be  used  for 
a  short  time,  nay  given  by  injection,  it  will  ope¬ 
rate  on  the  whole  nervous  system  ;  but  its  action 
in  this  way  is  safer.”  De  tabaco  autem  idem 
Doctor  Trotter  haec  habet:  “  It  powerfully 
acts  on  the  nervous  system,  destroys  the  sensibi- 
lity  of  the  stomach  ;  and  it  is  observed,  that  those 
who  devour  it  in  great  quan tities,  die  of  apoplexy, 
palsy,  and  dropsy.”  Ex  variis  modis  per  quos  ta¬ 
baco  indulgemus,  pulvis  per  nares  acceptus  mi¬ 
nime  forsan  nocet,  sed  et  hic  concoctionem  pra¬ 
vam  saepe  excitat. 

V.  Remedia  vomitoria  ac  purgantia  male  ad¬ 
hibita,  multum  officiunt.  Cum  Vomitoria  naturae 

»  *■* 

oppugnare  pateat,  non  dubitandum,  quin  eorum 
usus  frequentior  sit  noxius :  ita  observat  Doctor 
Gregory,  qui  in  suis  praelectionibus  se  saepius 
observasse,  frequentem  remediorum  usum,  quae 
vomitum  concitant,  vim  ventriculi  admodum  in¬ 
firmare,  et  hinc  malam  concoctionem  movere,  di¬ 
cere  consuevit.  Cathartica  intestinorum  vim  im¬ 
minuunt,  quamvis  ab  illis  aliquando  auxilium  pe¬ 
timus. 

VI.  Omnia,  denique,  medicamenta,  quamvis 
bona,  si  immodice  vel  intempestive  sumantur,  cor¬ 
pori  obsunt.  Hydrargyrus  forsan  ex  omnibus, 
ubi  temere  usurpatur,  saepe  dyspepsiam  excitat. 

DE  CAUSIS  QUiE,  EX  CONSENSU,  VENTRICULUM 

LJEDUNT. 

I.  Quod  ad  desidiam  pertinet,  atque  studia  ni¬ 
mis  protracta ;  ea  musculorum  imbecillitatem  ex¬ 
citant,  et  vim  nervorum  corrumpunt ;  deinde  in¬ 
clinatio  corporis,  scriptoribus,  ut  opinor,  non  satis 

notata,  in  iis,  qui  vel  legendo  vel  scribendo  mul¬ 
tum  temporis  consumunt,  aut  in  iis,  qui  ejusmodi 
munera  obeunt,  dyspepsiam  movet.  Hoc  fieri 
equidem  vidi. 

In  hoc  loco,  animi  affectus  tristes  et  opprimen¬ 
tes  tractandi  sunt,  quoniam  hi  quoque  ex  vita  in¬ 
ertias  et  desidiae  dedita  saepe  proficiscuntm  ;  idem- 
que  vitae  modus  hos  affectus  praecipue  generat  et 
alit.  Hi  autem  affectus  corpus  debilitant,  ej us¬ 
que  functiones  ita  perturbant,  ut  amor  vitae,  om¬ 
nibus  animantibus  a  natura  insitus,  onus  haud  fe¬ 
rendum  evadat.  Hypochondriasis,  amentia,  me¬ 
lancholia,  atque,  ubi  diu  invaluere,  interdum  ipsa 
mania,  ab  his  excitantur. 

Corporis  etiam  nimis  parca  exercitatio  alia  ex- 
istit  causa,  quas  hunc  morbum  saepe  generat. 
Haec,  forsitan,  vi  intestinorum  nervoso  praesertim 
officit,  unde  alvus  astringitur ;  quae  astrictio  morbi 
indies  causa  est.  Corporis  exercitatio  sane  plu¬ 
rimi  est,  sed  modus  adhibendus,  quippe  nimia 
aeque  ac  parca  obest. 

II.  Ad  movendam  dyspepsiam,  frigus  et  hu¬ 
mor  separatim  et  multo  magis  conjunctim  operan- 

tur.  Hi  enim  sudores  impediunt,  et  quoniam  in¬ 
ter  ventriculum  cutemque  est  consensus  firmus, 
hujus  organi  officio  plerumque  nocet. 

III.  De  morbis  functionibusque  morbosis,  quo¬ 
niam  omnis  morbus  plus  minus  dyspepsiam,  ffiaud 
dubio,  movet,  tractare  longum. 

Inter  functiones  tamen  corruptas,  de  una,  quae, 
meipso  teste,  multum  doloris  affert,  pauca  dicere 
constitui.  De  urina  diu  in  vesica  retenta  loquor : 
quod  ex  causis  diversis  et  nonnunquam  incuria 
accidit.  Urina  ubi  post  primum  vesicam  exhau¬ 
riendi  desiderium  diutius  retinetur,  valde  nocet. 
Ex  quo  desiderii  saepissime  cessatio  in  plures  ho¬ 
ras.  Difficultas  urinae  hanc  moram  saepe  sequi¬ 
tur,  quamvis  neque  strictura  neque  aliud  malum 
organicum  adsit;  praeterea  huic  retentioni  plu¬ 
rima  signa  supervenire  vidi ;  quae  tamen  etsi  le¬ 
varentur,  vesica  liberata,  non  tamen  omnino  de¬ 
sinebant.  Quoniam  conditio  intestinorum  prava 
hunc  morbum  et  incitat  et  comitatur,  quod  bene 
liquet,  de  ea  loqui  alienum.  Morbus  jecinoris, 
quoad  structuram  aut  functionem,  dyspepsiam 
semper  concitat:  atque  omnis  error  vel  secretionum 

vel  excretionum  major  minorve  ventriculum  con¬ 
sensui  parentem  laedunt. 


MEDENDI  RATIO. 

Dyspepsiae  signa  et  ejusdem  causas  excitan¬ 
tes  pene  innumeras,  jam  dixi :  non  sperandum  est 
igitur,  ut  una  medendi  ratio  possit  proponi,  quae 
vero  in  usu,  paucis  enarranda. 

Modus  dyspepsiae  medendi  plerisque  in  tria 
capita  dividitur.  Primum,  quo  causae  excitantes 
et  manifestae  removeantur ;  deinde,  quo  signa  im¬ 
minuantur  ;  et  postremo,  quo  ventriculi  vis  refici 
possit.  Quoniam  haec  divisio,  optima  mihi  vide¬ 
tur,  hac  lubentissime  utar. 

Medendi  rationis  Pars  prima . — Causas  ex¬ 
citantes,  ut  supradictum,  removere,  si  fieri  potest, 
inprimis  curae  sit,  si  morbi  vires  imminuere  veli¬ 
mus.  Cum  autem  dyspepsia  ex  prava  consuetu¬ 
dine  seu  indulgentia  diuturna  oriatur,  non  solum 
difficile  est,  sed  interdum  minime  ad  rem,  nimis 
celeriter  mederi.  Mutatio  coeli  et  novus  vitae 

modus  plerumque  omne  medicamentum  superva¬ 
cuum  reddunt,  praesertim  si  adsit  jucunda  vitae 
societas,  et  ea  omnia,  quae  homines  hominibus, 
mutatione  officiorum  grata,  conjungunt.  Sed  quo¬ 
niam  haud  semper  accidit,  ut  aeger  vitae  cultum  et 
modum  mutare  velit,  quamvis  necesse,  medici  est, 
ut  inducat  aegrum  priores  habitus  relinquere,  et 
ea  modis  omnibus  efficere,  quae  valetudini  inser¬ 
viunt.  Recte  Hippocrates,  “  ’A vo  vXfjrpovijg 
oKOffu  av  vxtfrifAaroL  'ytvyjrcu,  zi vootng  irjrc&r  zoCi  o- 
zo<rcc  ccko  zevajffiog,  ‘7r'h7i<r{A0V7}-  zou  tojv  aXKcov  y\ 
vTrevavriatng 

Ratio,  igitur,  causas  moventes  dispellendi,  non 
ex  medicamentis  solum,  quae  fere  ita  vocantur, 
sed  maxime  ex  modo  deinceps  tractando,  petenda 
est. 

Quoad  diaetam,  siquidem  habitus  corporis  di¬ 
versi,  non  sperandum  est,  ut  aliquis  vivendi  mo¬ 
dus  proponi  possit,  qui  cuique  conveniat.  Expe¬ 
rientia  tamen  non  minus  quam  ratio  docet,  vic¬ 
tum  simplicem,  scilicet  cibum  ex  carnibus  et  vini 
seu  cerevisiae  potionem  modicam,  multum  prod- 


*  Vide  Sect.  II.  Aph.  23. 

esse* *.  Nonnulli  in  morbis  nervosis  seu  biliosis 
(ut  vulgo  vocantur),  cibum  frequentem  sed  modi¬ 
cum  suadent.  Quanquam  hic  tractandi  modus 
solitus,  plerumque  tamen,  ut  puto,  inutilis  est. 
Ventriculo,  sicut  omnibus  aliis  partibus,  quibus 
vis  musculosa,  prodest  requies,  quia  nimis  fre¬ 
quens  exercitatio  ejus  vires  hebetat,  atque  ita 
functiones  impediuntur.  Si  cibus  vero  tempestive, 
ter  scilicet  in  die,  quinque  seu  sex  horarum  inter¬ 
vallo,  sumatur,  non  dubitandum  est,  quin  nu¬ 
merus  aegrorum  valde  minuatur  f .  Denique, 
in  verbis  Doctoris  Trotter,  cui  omnino  assen- 


*  Professor  Monko,  de  concoctione  loquens,  aquam 
male  concoqui,  atque,  quod  bene  cognitum,  acorem  fa¬ 
cere,  observat ;  laudatque  languida  concoctione  laboran¬ 
tem  cum  aqua  exiguam  potionum  ardentium,  aliusve 
humoris  excitantis  copiam  miscere. 

*f  “  It  has  appeared  to  me,  that,  with  the  generality  of 
dyspeptics,  to  take  three  moderate  meals  in  the  twenty- 
four  hours  is  the  best  rule.  The  dyspeptic  should  eat 
nothing  in  the  intervals  of  these  meals.  There  is  no 
greater  mistake  than  that  he  should  constantly  be  taking 
something.  This  disturbs  the  natural  process,  and  en- 
tirely  prevents  the  recurrence  of  appetite,  a  certain  de- 

tio :  ‘e  It  may,  however,  be  considered  as  a  fact, 
substantiated  by  tbe  daily  experience  of  physi- 
cians,  that  ali  the  diseases  which  are  caused  by 
hard  labour,  poverty,  and  want,  are  much  easier 
of  cure,  than  those  which  arise  from  indolence, 
luxury,  and  debauch.” 

Pauca  deinceps  de  exercitatione  dicenda  :  im¬ 
modica  nocet,  sed  tempestiva  corpori  abunde  pro¬ 
ficit,  mentique  vim  et  hilaritatem  conciliat. 

Ne  plura,  haec  praecepta  maxima  observanda. 
Omnis  exercitatio  viribus  aegrotantium  accommo¬ 
detur  ;  fatigatio  semper  absit ;  sit  animus  semper 
quietus  et  securus *  * ;  et  sudor  lenis,  si  fieri  potest, 
eliciatur  ;  denique,  “  omnis  exercitatio  atque  ges¬ 
tatio,  sub  pleno  Jove,  et  in  aere  puro,  et  sicco,  et 
frigidulo,  fieri  debet  f.” 


gree  of  which  is  a  wholesome  stimulant  to  the  stomach.” 
— Dr.  W.  Philip  “  On  Indigestion.” 

*  “  Non  enim  sat  est  corpus  ut  decet  exerceri,  si 
mens  suis  curis,  et  aerumnis,  et  solicitudinibus,  anxia  et 
fixa  inhaeret.” — Dr  Gregor y,  “  Conspectus  Medicinae 
Theoreticae.” 

f  Vide  Gregory,  Conspeciqs  Medicinae  Theoret. 

Postremo,  nulli  dubium  sit,  quin  societas  ju¬ 
cunda  et  vitae  communitas  dolori  haud  raro,  quod 
equidem  vidi,  medetur.  Cum  enim  aeger  locum 
frequentem  adierit,  ea  voluptate  forsan  fruatur, 
quae  morbi  oblivionem  et  saepissime  remedium 
afferat.  Hoc,  quodam  consensu  parum  cognito, 
quotidie  accidit.  Praeterea,  aquae  medicinales,  ac 
etiam  in  mare  lavationes,  ad  discutiendum  mor¬ 
bum,  et  sanitatem  reducendam,  multum  valent. 
Sed,  ut  ante  dixi,  societas  et  communitas  vitae 
maxime  prosunt. 

r  ’  t  ,  ‘  .  .  , •  .  •  ;  ‘  ;  •  .  ;  :  V  !  ,  .  -  /  -  ■  \  \  1  '  :  '  ...  '  5 

Medendi  rationis  Pars  secunda . — Si  modi, 
jam  commemorati,  bonam  corporis  valetudinem 
non  restituant,  alia  remedia  tentare  necesse.  Sed 
priusquam  progrediar,  hortor,  ut  medicus,  ad  hunc 
morbum  curandum,  singula  quaeque  signa  recte 
notet,  quoniam  dyspepsia  tam  varias  formas  prae 
se  ferat,  et  ex  causis  tam  diversis  oriatur.  Insi¬ 
pientis  enim  est,  opinari  eundem  medendi  modum 
singulis  convenire.  Ut  tamen  paucis  absolvam, 
signa  quaeque  gravissima  inprimis  notanda,  iis- 
demque  inprimis  cura  adhibenda,  et  leviora  sta- 
tim  evanescent. 

Quum  nausea  et  foeda  lingua  malam  concoc- 

r"  ,  r  *- 

tionem  comitantur ;  praecipue  cum  ventriculus 
pondere  gravescit,  remedia  vomitoria,  quae  ventri¬ 
culi  cruditatem  tollant,  pro  tempore,  saltem,  utilia 
sunt.  Ubi  acor  adsit,  alcali  seu  terrae  alcalinae 
prosunt.  Alvus  astricta  potius  laxantia  quam 
purgantia  postulat.  Haec  vero  recte  adhibita, 
saepissime  sufficient :  sed  obstipatio,  quando  usu 
contracta,  semper  fere  solito  conatu  ad  efficiendam 
intestinorum  exinanitionem  levatur.  Illi,  qui  hoc 
consilium  sequuntur,  ne  timeant,  si  per  paucas 
dies  nullum  auxilium  adsit,  quin  expectent,  do¬ 
nec  perficiatur.  Sed  si  exercitatiotconj  ungatur,  re¬ 
medium  celerius  aderit. 

Demulcentia,  opiataque,  et  alia  antispasmo- 
dica,  dolores  tollere,  atque  aeris  inflationes  ex  ven¬ 
triculo  seu  intestinis  minuere,  a  nonnullis  neces¬ 
saria  ducuntur ;  et  his  etiam  vesicatoria  conjungi 
possunt,  ut  mihi  videtur,  quoniam  multum  boni 
ex  eorum  usu  oriri  saepe  notavi. 

Jam  dictum  est,  alvum  solutam  aliquando  huic 
vitio  obnoxiam  esse,  atque  hinc  nonnulli,  astrin¬ 
gentia,  quae  saepissime  nocent,  laudant ;  quoniam 
autem  hac,  ex  faecibus  acribus  nimis  diu  retentis, 

fere  seinper  oritur,  ita  curatio,  non  ex  astrigenti- 
bus,  sed  laxantibus  petenda  est.  Si  bis  Hydrar- 
gyri  submuriatem  adjiciamus,  effectus  optati  faci¬ 
lius  aderunt ;  hunc  tamen  non  temere,  sed  prout 
res  exigit,  praescribendum.  De  hac,  Doctor  W. 
Philip,  ita  scripsit :  “  When  diarrhoea  seems  ra- 
ther  to  arise  from  a  degree  of  relaxation  of  the 
bowels  than  from  the  nature  of  their  contents,  it  is 
proper  to  use  articles  of  an  astringent  kind,  such  as 
rice  seasoned  with  cinnamon.  j But  it  is  a  great  er¬ 
ror  in  the  treatment  of  this  disease ,  immediately 
to  check  diarrhoea ;  for  it  gener ally  arises  from 
irritating  matter ,  the  retention  of  whieh  would 
he  injurious  *” 

Alia  quoque  multa  a  prava  concoctione  ali¬ 
quando  oriuntur  incommoda,  gastrodynia,  scilicet, 
et  cardialgia,  quae  interdum  subito  per  Bismuthi 
oxydum  amoventur.  Etiam  vesicatoria,  opium¬ 
que,  et,  prout  res  se  habet,  alia  remedia,  utilia  sunt. 
Praeterea,  fomentationes  et  lavationes,  et  multa 
alia,  recte  adhiberi  solent. 

D  # 


*  <c  On  Indigestion.'” 

Denique,  cum  dyspepsiam  aliquis  gravior  mor¬ 
bus  comitetur,  hic  inprimis  curse  sit,  utpote  ma¬ 
joris  periculi. 

Medendi  Rationis ,  pars  tertia.— -Postremo, 
de  vi  ventriculi  restauranda  loquendum.  Si 
proxima  dyspepsiae  causa  ex  vi  hujus  organi  cor¬ 
rupta  constat,  ut  credendum,  magni  interest 
huic  rationem  habere.  Nonnulli  scriptores  hanc 
rei  partem,  in  illa,  quae  ventriculum  ipsum  corro¬ 
borant,  et  in  illa,  quae,  toto  corpore  firmato,  illi 
auxiliantur,  diviserunt.  Si  modi,  pro  causis  re¬ 
motis  discutiendis  supradictis,  vim  ventriculi  et 
corporis  sanitatem  non  restituant;  tunc  ad  alia 
proposita,  quae  ad  varios  corporis  habitus  accom¬ 
modari  atque  mutari  debent,  fugiendum.  Unum 
certum,  ut  mens  sana  in  corpore  sano  existere  ne¬ 
quit,  nisi  causae  morborum  remotae  tollantur. 
Auxilium  medicamenta  quidem  afferre  possunt ; 
sed  tamen  corpus  ita  afficitur,  ut  vel  minimae 
causae  morbum  concitant.  Si  ergo  remedia  ex 
materia  medica  morbis  adhibenda,  illa  etiam  ad¬ 
hibenda,  quae  morborum  causas  penitus  remo¬ 
veant,  et  corpori  auxilientur. 

Ad  hoc  efficiendum,  Cinchona  officinalis,  di- 
versaque  ferri  praeparata,  cum  multis  aliis  robo¬ 
rantibus,  quae  enumerare  supervacuum,  usurpantur. 
Haec  interdum  utilia,  sed  modus  adhibeatur,  ne 
incommodum  gignant. 

Quamvis  hypochondriasin,  speciem  dyspepsiae 
graviorem  esse,  duco,  tamen  diversam  medendi 
rationem  postulat,  ac  ea  dyspepsia,  quae  sine  ur¬ 
genti  mentis  consensu  existit.  Notandum  est 
igitur,  quando  hypocbondriasis  medicamentis  trac¬ 
tanda  sit,  ea  adhibeantur,  quae  menti  potius,  quam 
corpori  auxilium  afferant. 

Sed,  si  hypochondriasin  ulla  morbi  gravioris 
signa  comitantur,  his  cura  adhibenda,  prout  res 

jfl  •  -  l\  i  ■  ■■  tf|.'  'j  s.  l  •  j; 


Nunc,  demum,  hoc  opusculum  ad  exitum  per¬ 
duxi,  et  nihil  supeiest,  nisi  his  pauca  dicam,  qui 
hoc  perlegere  possunt,  ut  meo  animo,  atque  huic 

*"  •  •  1  '  ■;  •  s  -  -Ju,\  1  ..  V  J  b  ■)  J 

occasioni  librum  componere  fuerit  alienum. 

JL  '  “  .  )  ; !:  »  y  t  1  i'  '■ 

Multa,  quidem,  de  dyspepsia,  ratione,  scilicet, 
dignoscendi ;  corporis  adaperti  aspectu ;  morbis, 

quos  dyspepsia  diu  perstita  movet ;  et  praeterea, 
aliquatenus,  curatione  per  medicamenta ;  prorjsus, 
sed  non  casu  negliguntur. 


Si  quid  novisti  rectius  istis, 


Candidus  imperti:  si  non,  his  utere  mecum. 

Hqrat. 


Fas  est  et  ab  hoste  doceri. 

Virgil. 


FINIS. 


